<http://schema.org/articleBody>
"No falla: quasi tots els articulistes estan conven\u00E7uts que els millors articles que llegeixen s\u00F3n els seus propis. Mentre l&amp;#039;erudit s&amp;#039;indigna amb les redaccions festives perqu\u00E8 hi veu putxinel\u00B7lis per a la plebs, el gandul troba covardes les an\u00E0lisis que no van plenes d&amp;#039;insults. En general, ning\u00FA ent\u00E9n per qu\u00E8 el director del diari no li ofereix la millor tribuna i en canvi d\u00F3na corda als ineptes. Preferim els nostres articles perqu\u00E8 els entenem d&amp;#039;entrada, perqu\u00E8 amb l&amp;#039;esfor\u00E7 propi som molt considerats i perqu\u00E8 casualment les idees que expressen coincideixen amb les nostres. Per\u00F2 la predilecci\u00F3 d&amp;#039;alguns per ells mateixos ja demostra que la facultat del judici \u00E9s defectuosa. I que la vanitat dels articulistes nom\u00E9s es pot comparar amb la d&amp;#039;aquells semid\u00E9us que es fan dir actors.Ho deia fa poc el Quim Monz\u00F3: quan un imb\u00E8cil et celebra els articles, comences a dubtar del teu talent. L&amp;#039;home intel\u00B7ligent no en t\u00E9 prou que els ases li riguin les gr\u00E0cies. Cal que l&amp;#039;acceptin els que ell admira prou per no estranyar-se si l&amp;#039;arriben a menysprear. Copsar el valor real d&amp;#039;un text \u00E9s una feina tit\u00E0nica. I a falta d&amp;#039;un cr\u00EDtic agut, qui millor que un mateix per recordar-se que es t\u00E9 un talent colossal?"^^<http://www.w3.org/2001/XMLSchema#string>
<http://www.ara.cat/societat/VACANCES-millors-articles_0_527947239.html>